
ข้อสอบข้อเขียนพระอภิธรรม  ภาคเรียนที่ ๑  ปีการศึกษา ๒๕๕๙
อภิธรรมโชติกะวิทยาลัย  มหาวิทยาลัยมหาจุฬาลงกรณราชวิทยาลัย
ชั้น  จูฬอาภิธรรมิกะโท
สอบวันเสาร์ที่  ๑๑  มิถุนายน  พ.ศ. ๒๕๕๙
วิชา  : ปกิณณกสังคหะ  สมุจจยสังคหะ
๑๐  ข้อ  รวม   ๑๐๐  คะแนน

เวลา  ๔ ชม.

-----------------------------------------------------------------------------------------------------------------------------------------

๑.
ก. คาถาที่แสดงมาติกาทั้ง ๖  และคำปฏิญญานั้น  แสดงว่าอย่างไร  ให้แปลมาด้วย ?    


ข. นามเตปญฺาส  คือสภาวธรรม  ๕๓ นั้น  ได้แก่อะไร ?  อธิบายลักษณะอาการของตนพอสังเขป ?  
๒.
ก. ให้แสดงมาติกาทั้ง ๖ พร้อมด้วยความหมาย ?
ข. และ ให้แสดงประเภทของเวทนาโดยนัยทั้ง ๒ นั้นด้วย ?
๓. 
ก. ให้แสดงการจำแนกสเหตุกจิตโดยเหตุ ?


ข. อโลภะ  อโทสะ  ที่ประกอบกับญาณวิปปยุตตจิตนั้น  เป็นเจตสิกพวกไหน ? อโลภะ  อโทสะที่ประกอบกับญาณสัมปยุตตจิตนั้นเป็นเจตสิกพวกไหน ? และติเหตุกเจตสิก ๓๕ ดวงนั้น  ได้แก่อะไรบ้าง เหตุ ๓ นั้น คืออะไร ? ให้แสดงตามคหิตัคคหนนัย 
๔.  จงแสดงการจำแนกกิจ  ๑๔ โดยจิต ๘๙ ?
๕. ให้แปลคาถาดังต่อไปนี้




ปญฺจวีส  ปริตฺตมฺหิ

ฉ  จิตฺตานิ   มหคฺคเต




เอกวีสติ  โวหาเร


อฏฺ  นิพฺพานโคจเร
วีสานุตฺตรมุตฺตมฺหิ

อคฺคมคฺคผลุชฺฌิเต




ปญฺจ  สพฺพตฺถ  ฉจฺเจติ  

สตฺตธา  ตตฺถ  สงฺคโห.
๖.
ก. จงแปลคาถาที่แสดงถึงอนุสนธิและ ปฏิญญา
ทฺวาสตฺตติวิธา วุตฺตา  

วตฺถุธมฺมา  สลกฺขณา
เตสํ  ทานิ  ยถาโยคํ

ปวกฺขามิ  สมุจฺจยํ.  
และให้นับจำนวนวัตถุธรรม ๗๒ มาให้เห็นโดยไม่ต้องยกเหตุผล     

ข. พระอนุรุทธาจารย์  แสดงการจำแนกวัตถุธรรม ๗๒ นั้น  ออกเป็นกี่หมวด ? คืออะไรบ้าง ?  ให้บอกความหมายของหมวดนั้น ๆ มาด้วย ?  


๗. ในอกุศลสังคหะมีธรรมอยู่กี่หมวด  คืออะไรบ้าง  และให้แปลพร้อมแสดงองค์ธรรมของบทดังต่อไปนี้

ก. กามสวะ
ข. ภโวฆะ
ค. ทิฏฐิโยคะ
 ฆ.อัตตวาทุปาทาน
ง. อวิชชานิวรณะ
๘.
ก. ให้แปลคาถาที่แสดงองค์ธรรมในมิสสกสังคหะทั้ง ๗ หมวดมาดู ฯ

ข. จงแสดงถึงการนำมาของอาหารทั้ง ๔ โดยเฉพาะ ๆ ไม่ต้องยกหลักฐานบาลีขึ้นแสดง ?

๙ .
ก. คำว่า ฌาน หมายความว่าอย่างใด? และธรรมที่เป็นปฏิปักษ์ต่อองค์ฌานนั้นคืออะไร ? ให้แสดงโดยเฉพาะ ๆ
ข. จงแสดงความหมาย  พร้อมองค์ธรรม  ของอินทรีย์ต่อไปนี้

๑. อนัญญาตัญญัสสามิตินทรีย์
๒. อัญญินทรีย์

๓. อัญญาตาวินทรีย์
๑๐. จงตอบคำถามดังต่อไปนี้

ก. สัพพจิตตสาธารณเจตสิก ๗ เป็นขันธ์อะไรได้บ้าง ?


ข. หทยวัตถุเป็นอายตนะอะไร ?


ค. อเหตุกกิริยาจิต ๓ เป็นธาตุอะไรได้บ้าง ?


ง. รูป ๒๘ นิพพาน เป็น สัจจะอะไรได้บ้าง ?


จ. องค์ธรรมของ ธัมมารมณ์  ธัมมายตนะ  ธัมมธาตุ เหมือนกันหรือต่างกันอย่างไร ?
**********************
ฝ่ายวางแผนและวิชาการ  อภิธรรมโชติกะวิทยาลัย
มหาวิทยาลัยมหาจุฬาลงกรณราชวิทยาลัย
ข้อสอบสัมภาษณ์พระอภิธรรม  ภาคเรียนที่  ๑  ปีการศึกษา ๒๕๕๙
อภิธรรมโชติกะวิทยาลัย  มหาวิทยาลัยมหาจุฬาลงกรณราชวิทยาลัย
ชั้น  จูฬอาภิธรรมิกะโท
สอบวันอาทิตย์ที่  ๑๒  มิถุนายน  พ.ศ. ๒๕๕๙
วิชา  : ปกิณณกสังคหะ  สมุจจยสังคหะ
๕ ข้อ  

๒๕ คะแนน  

เวลา  ๑๕  นาที
-----------------------------------------------------------------------------------------------------------------------------------------

๑.
ก. จงแปลคาถาต่อไปนี้.     



สุขเมกตฺถ  ทุกฺขญฺจ

โทมนสฺสํ  ทฺวเย  ฐฃิตํ



ทฺวาสฏฺฐฃีสุ  โสมนสฺสํ

ปญฺจปญฺาสเกตรา.

ข. คำว่า เหตุ  หมายความว่าอย่างไร ผลที่เกิดจากเหตุได้แก่อะไร ?
ตอบ
ก. คาถานี้แปลว่า  สุขเวทนาและทุกขเวทนา  ประกอบอยู่ในกายวิญญาณจิต  อย่างละ ๑ ดวง  โทมนัสเวทนา  ประกอบอยู่ในจิต ๒ ดวง  โสมนัสเวทนา  ประกอบอยู่ในจิต ๖๒ ดวง  เวทนาที่นอกจากนี้  คือ อุเบกขาเวทนา  ประกอบอยู่ในจิต  ๕๕ ดวง  

ข. คำว่า เหตุ หมายความว่า เป็นธรรมที่ให้ผลเกิดขึ้น  และให้ผลธรรมนั้นตั้งมั่นในอารมณ์ และให้เจริญขึ้นได้

ผลที่เกิดจากเหตุนั้นได้แก่  กายกรรม  วจีกรรม  มโนกรรม ที่เป็นกุศลบ้าง  อกุศลบ้าง  อพยากตบ้าง
๒. 
ก. เหตุเมื่อจำแนกโดยอกุศล  กุศล  อัพยากตแล้วมีเท่าไร คืออะไรบ้าง ?

ข. อารมณ์ทั้ง ๖ เหล่านี้จำแนกโดยประเภทใหญ่แล้วมีกี่ประเภท  คืออะไรบ้าง ? ให้แสดงองค์ธรรมมาด้วย ?
ตอบ
ก. เหตุเมื่อจำแนกโดยอกุศล กุศล อัพยากตแล้ว มี ๙ คือ อกุศลเหตุมี ๓ คือ โลภเหตุ โทสเหตุ โมหเหตุ กุศลเหตุมี ๓ คือ อโลภเหตุ อโทสเหตุ อโมหเหตุ  อพยากตเหตุมี ๓ คือ อโลภเหตุ  อโทสเหตุ อโมหเหตุ

ข. อารมณ์ทั้ง ๖ เหล่านี้  เมื่อจำแนกโดยประเภทใหญ่แล้วมี ๔ ประเภท คือ

๑. กามอารมณ์ องค์ธรรมได้แก่  กามจิต ๕๔ เจตสิก ๕๒  รูป ๒๘

๒. มหัคคตอารมณ์  องค์ธรรมได้แก่  มหัคคตกิจ ๒๗  เจตสิก ๓๕

๓. โลกุตตรอารมณ์  องค์ธรรมได้แก่  โลกุตตรจิต ๘  เจตสิก ๓๖ นิพพาน

๔. บัญญัติอารมณ์  องค์ธรรมได้แก่  สัททบัญญัติ  อัตถบัญญัติ
๓.  คำว่าวัตถุในวัตถุสังคหะนี้หมายความว่าอย่างไร  วัตถุมีกี่อย่าง  จงแสดงมาพร้อมองค์ธรรม
ตอบ
คำว่า วัตถุ  ในวัตถุสังคหะนี้  หมายความว่า  ธรรมเป็นที่อาศัยของจิตและเจตสิก   ชื่อว่าวัตถุ  
วัตถุมี ๖ อย่างคือ

๑. จักขุวัตถุ
องค์ธรรมได้แก่   จักขุปสาท

๒. โสตวัตถุ
องค์ธรรมได้แก่  โสตปสาท

๓. ฆานวัตถุ
องค์ธรรมได้แก่  ฆานปสาท

๔. ชิวหาวัตถุ
องค์ธรรมได้แก่  ชิวหาปสาท

๕. กายวัตถุ
องค์ธรรมได้แก่  กายปสาท

๖. หทัยวัตถุ
องค์ธรรมได้แก่  หทัยรูป
๔.
ก. อารมณ์อันเป็นที่ตั้งแห่งการกำหนดของสติมีเท่าไร ?  คืออะไรบ้าง ?      

ข. แสดงเหตุผลที่วิริยะดวงเดียว  เป็นสัมมัปปธานทั้ง ๔ ได้ ?      
ตอบ
ก. อารมณ์อันเป็นที่ตั้งแห่งการกำหนดของสติ มี ๔ คือ

๑. รูปขันธ์   เป็นอารมณ์แห่งการกำหนดของสติ  เรียกว่า  กายานุปัสสนาสติปัฏฐาน

๒. เวทนาขันธ์  เป็นอารมณ์แห่งการกำหนดของสติ  เรียกว่า  เวทนานุปัสสนาสติปัฏฐาน

๓. วิญญาณขันธ์  เป็นอารมณ์แห่งการกำหนดของสติ  เรียกว่า  จิตตานุปัสสนาสติปัฏฐาน

๔. สัญญาขันธ์  และสังขารขันธ์  เป็นอารมณ์แห่งการกำหนดของสติ เรียกว่า  ธัมมานุปัสสนาสติปัฏฐาน

ข. วิริยะดวงเดียวเป็นสัมมัปปธานทั้ง ๔ ได้ 
เพราะกิจของวิริยะในที่นี้มีอยู่ ๔ อย่างคือ

๑. พยายามเพื่อละอกุศลที่เกิดแล้ว

๒. พยายามเพื่อไม่ให้อกุศลใหม่เกิด

๓. พยายามเพื่อให้กุศลใหม่เกิด

๔. พยายามเพื่อให้กุศลที่เกิดแล้วเจริญรุ่งเรืองขึ้น
๕. 
ก. ในสัพพสังคหะมีธรรมอยู่กี่หมวด  คืออะไรบ้าง  เมื่อว่าโดยประเภทแล้วมีเท่าไร  ?


ข. ธรรมที่เป็นความจริงของพระอริยเจ้า  มีชื่อเรียกว่าอะไร ?  มีกี่อย่าง คืออะไรบ้าง ? ให้แสดงมาพร้อมทั้งความหมาย และองค์ธรรม
ตอบ
ก. ในสัพพสังคหะ  มีธรรมอยู่ ๕ หมวด คือ 

๑. ขันธ์   
๒. อุปาทานักขันธ์
๓. อายตนะ  
๔. ธาตุ

๕. สัจจะ
เมื่อว่าโดยประเภทแล้ว มี ๓๙  (ไม่ต้องนับอุปาทานักขันธ์โดยเฉพาะ)

ข. ธรรมที่เป็นความจริงของพระอริยเจ้ามีชื่อเรียกว่า  อริยสัจจะ  มี  ๔ อย่างคือ 

๑. ทุกขสัจจะ   ธรรมที่เป็นทุกข์  เป็นความจริงของพระอริยเจ้าทั้งหลาย  องค์ธรรมได้แก่  โลกียจิต ๘๑  เจตสิก  ๕๑  (เว้นโลภะ) รูป ๒๘

๒. สมุทยสัจจะ  ธรรมที่เป็นเหตุให้เกิดทุกข์  เป็นความจริงของพระอริยเจ้าทั้งหลาย  องค์ธรรมได้แก่  โลภเจตสิก

๓. นิโรธสัจจะ  ธรรมที่เป็นเครื่องดับทุกข์  เป็นความจริงของพระอริยเจ้าทั้งหลาย  องค์ธรรมได้แก่ นิพพาน

๔. มรรคสัจจะ  ธรรมที่เป็นเหตุให้ถึงความดับทุกข์  เป็นความจริงของพระอริยเจ้าทั้งหลาย  องค์ธรรม    ได้แก่  มัคคังคะเจตสิก  ๘ ดวง  มีปัญญาเจตสิกเป็นต้น  ที่ในมรรคจิต ๔ 
**********************
ฝ่ายวางแผนและวิชาการ  อภิธรรมโชติกะวิทยาลัย
มหาวิทยาลัยมหาจุฬาลงกรณราชวิทยาลัย
เฉลยข้อสอบข้อเขียนพระอภิธรรม  ภาคเรียนที่ ๑    ปีการศึกษา ๒๕๕๙
อภิธรรมโชติกะวิทยาลัย  มหาวิทยาลัยมหาจุฬาลงกรณราชวิทยาลัย
ชั้น  จูฬอาภิธรรมิกะโท
สอบวันเสาร์ที่  ๑๑  มิถุนายน  พ.ศ. ๒๕๕๙
วิชา  : ปกิณณกสังคหะ  สมุจจยสังคหะ
๑๐  ข้อ  รวม   ๑๐๐  คะแนน

เวลา  ๔ ชม.

-----------------------------------------------------------------------------------------------------------------------------------------

๑.
ก. คาถาที่แสดงมาติกาทั้ง ๖  และคำปฏิญญานั้น  แสดงว่าอย่างไร  ให้แปลมาด้วย ?    

ข. นามเตปญฺาส  คือสภาวธรรม  ๕๓ นั้น  ได้แก่อะไร ?  อธิบายลักษณะอาการของตนพอสังเขป   
ตอบ
ก. คาถาที่แสดงมาติกาทั้ง ๖  และคำปฏิญญานั้น คือ


  
สมฺปยุตฺตา  ยถาโยคํ
เตปญฺาส  สภาวโต



จิตฺตเจตสิกา  ธมฺมา
เตสนฺทานิ  ยถารหํ.



เวทนาเหตุโต  กิจฺจ-
ทฺวาราลมฺพนวตฺถุโต



จิตฺตุปฺปาทวเสเนว
สงฺคโห  นาม  นียเต.

สภาวธรรม ๕๓  คือ  จิตและเจตสิก  ชื่อว่า  นามเตปญฺาส  ว่าโดยลักษณะของตน ๆ ประกอบด้วย  
เอกุปปาทตา เป็นต้น  ตามที่ประกอบได้  ดังแสดงแล้วโดยพิสดาร  (ในปริจเฉทที่ ๒)

บัดนี้  ข้าพเจ้าจะแสดงปกิณณกสังคหะของจิตและเจตสิก ว่าด้วยอำนาจแห่งการเกิดขึ้นของจิต โดยประเภทแห่งเวทนา  เหตุ  กิจจ์  ทวาร  อารมณ์  และวัตถุ  ตามสมควร.


ข. นามเตปญฺาส  คือ  สภาวธรรม ๕๓ นั้น  ได้แก่  จิต ๑  เจตสิก ๕๒ นี้  นับด้วยลักษณะอาการของตน ๆ คือ  จิต ๘๙   เมื่อว่าโดยลักษณะแล้ว   มีลักษณะอย่างเดียว  คือ  มีการได้รับอารมณ์อยู่เสมอ  เป็นลักษณะเหมือนกันหมด (อารมฺมณวิชานนลกฺขณา)  ฉะนั้น  จึงนับเป็น ๑,   ส่วนเจตสิก ๕๒ ดวงนั้น มีลักษณะของตนโดยเฉพาะๆ ไม่เหมือนกัน  เช่น  ผัสสเจตสิก  มีลักษณะกระทบอารมณ์  (ผุสนลกฺขณา)  เวทนาเจตสิก  มีลักษณะเสวยอารมณ์ (อนุภวนลกฺขณา) ดังนี้เป็นต้น  ฉะนั้น  เมื่อรวมจิตและเจตสิกเข้าแล้ว  จึงเรียกว่า  นามเตปญฺาส  คือ  สภาวธรรม ๕๓
๒.
ก. ให้แสดงมาติกาทั้ง ๖ พร้อมด้วยความหมาย
ข. และ ให้แสดงประเภทของเวทนาโดยนัยทั้ง ๒ นั้นด้วย
ตอบ 
ก. แสดงมาติกาทั้ง ๖  พร้อมด้วยความหมาย  ดังนี้
๑. เวทนาสังคหะ  การแสดงสงเคราะห์ จิต  เจตสิก  โดยประเภทแห่งเวทนา ๓ หรือ ๕
๒. เหตุสังคหะ   การแสดงสงเคราะห์จิต  เจตสิก  โดยประเภทแห่งเหตุ ๖
๓. กิจจสังคหะ  การแสดงสงเคราะห์ จิต  เจตสิก  โดยประเภทแห่งกิจ ๑๔ และฐาน ๑๐
๔. ทวารสังคหะ  การแสดงสงเคราะห์ จิต  เจตสิก  โดยประเภททวาร ๖
๕. อารัมมณสังคหะ  การแสดงสงเคราะห์จิต เจตสิก  โดยประเภทแห่งอารมณ์ ๖
๖. วัตถุสังคหะ  การแสดงสงเคราะห์จิต  เจตสิก  โดยประเภทแห่งวัตถุ ๖

ข. และประเภทของเวทนาโดยนัยทั้ง ๒ นั้น คือ

๑. อารัมมณานุภวนลักขณนัย
คืออาการเป็นไปแห่งการเสวยอารมณ์

๒. อินทริยเภทนัย

คือ การเป็นใหญ่เป็นผู้ปกครอง
๓. 
ก. ให้แสดงการจำแนกสเหตุกจิตโดยเหตุ ?

ข. อโลภะ  อโทสะ  ที่ประกอบกับญาณวิปปยุตตจิตนั้น  เป็นเจตสิกพวกไหน ? อโลภะ  อโทสะที่ประกอบกับญาณสัมปยุตตจิตนั้นเป็นเจตสิกพวกไหน ? และติเหตุกเจตสิก ๓๕ ดวงนั้น  ได้แก่อะไรบ้าง เหตุ ๓ นั้น คืออะไร ? ให้แสดงตามคหิตัคคหนนัย 
ตอบ
ก. การจำแนกสเหตุกจิตโดยเหตุ  ในสเหตุจิต ๗๑  หรือ ๑๐๓ นั้น 

๑. เอกเหตุกจิต  จิตที่มีเหตุ ๑ มี ๒ ดวงคือ โมหมูลจิต ๒  เป็นเหตุ ๑  คือ โมหเหตุ

๒. ทวิเหตุจิต  จิตที่มีเหตุ ๒  มี ๒๒ ดวงคือ โลภมูลจิต ๘  มี เหตุ ๒ คือ โลภเหตุ  โมหเหตุ

โทสมูลจิต ๒  มีเหตุ ๒ คือ โทสเหตุ  โมหเหตุ

ญาณวิปปยุตตจิต ๑๒  มีเหตุ ๒ คือ อโลภเหตุ  อโทสเหตุ

๓. ติเหตุกจิต  จิตที่มีเหตุ ๓ มี ๔๗  หรือ ๗๙ ดวง คือ

กามาวจรญาณสัมปยุตตจิต ๑๒  มหัคคตจิต ๒๗  โลกุตตรจิต ๘  หรือ ๔๐  มีเหตุ ๓  คือ อโลภเหตุ  อโทสเหตุ  อโมหเหตุ

ข. อโลภะ  อโทสะ  ที่ประกอบกับญาณวิปปยุตตจิตนั้น  เป็นเจตสิกพวกเอกเหตุกเจตสิก

อโลภะ  อโทสะ  ที่ประกอบกับญาณสัมปยุตตจิตนั้น  เป็นเจตสิกพวกทวิเหตุเจตสิก

และติเหตุกเจตสิก ๓๕ ดวงนั้น  ได้แก่ อัญญสมานเจตสิก ๑๓  โสภณเจตสิก ๒๒ (เว้น อโลภะ  อโทสะ  ปัญญา)
ที่ประกอบกับญาณสัมปยุตตจิต เหตุ ๓  นั้นคือ อโลภเหตุ  อโทสเหตุ อโมหเหตุ
๔.  จงแสดงการจำแนกกิจ  ๑๔ โดยจิต ๘๙

ตอบ
แสดงการจำแนกกิจ ๑๔  โดยจิต  ๘๙ มีดังนี้

จิตที่ทำหน้าที่ปฏิสนธิกิจ   ภวังคกิจ และจุติกิจมี  ๑๙ ดวง คืออุเบกขาสันตีรณจิต ๒ มหาวิปากจิต ๘ มหัคคตวิปากจิต ๙

จิตที่ทำหน้าที่อาวัชชนกิจ  มี ๒ ดวง  คือปัญจทวาราวัชชนจิต ๑ มโนทวาราวัชชนจิต ๑

จิตที่ทำหน้าที่ทัสสนกิจ มี ๒ ดวง คือ จักขุวิญญาณจิต ๒

จิตที่ทำหน้าที่สวนกิจมี ๒ ดวงคือ  โสตวิญญาณจิต ๒

จิตที่ทำหน้าที่ฆายนกิจ มี ๒ ดวง คือ ฆานวิญญาณจิต ๒

จิตที่ทำหน้าที่สายนกิจ  มี ๒ ดวง คือ  ชิวหาวิญญาณจิต ๒

จิตที่ทำหน้าที่ผุสนกิจ มี ๒ ดวง คือ  กายวิญญาณจิต ๒

จิตที่ทำหน้าที่สัมปฏิจฉนกิจ มี ๒ ดวงคือ  สัมปฏิจฉนจิต ๒

จิตที่ทำหน้าที่สันตีรณกิจ  มี ๓ ดวง คือ สันตีรณจิต ๓

จิตที่ทำหน้าที่โวฏฐัพพนกิจมี ๑ ดวงคือ มโนทวาราวัชชนจิต ๑

จิตที่ทำหน้าที่ชวนกิจ  มี ๕๕ ดวง  คือ อกุศลจิต ๑๒  หสิตุปปาทจิต ๑  มหากุศลจิต ๘  มหากิริยาจิต ๘  มหัคคตกุศลจิต ๙ มหัคคตกริยาจิต ๙  โลกุตตรจิต ๘

จิตที่ทำหน้าที่ ตทารัมมณกิจ มี ๑๑ ดวงคือ  สันตีรณจิต ๓ มหาวิปากจิต ๘
๕. ให้แปลคาถาดังต่อไปนี้




ปญฺจวีส  ปริตฺตมฺหิ

ฉ  จิตฺตานิ   มหคฺคเต




เอกวีสติ  โวหาเร

อฏฺ  นิพฺพานโคจเร
วีสานุตฺตรมุตฺตมฺหิ

อคฺคมคฺคผลุชฺฌิเต




ปญฺจ  สพฺพตฺถ  ฉจฺเจติ  

สตฺตธา  ตตฺถ  สงฺคโห.
ตอบ
แปลคาถาดังต่อไปนี้

จิต ๒๕ ดวงคือ  ทวิปัญจวิญญาณจิต ๑๐ มโนธาตุ ๓ สันตีรณจิต ๓ มหาวิปากจิต ๘  หสิตุปปาทจิต ๑  เกิดได้ในอารมณ์ ๖ ที่เป็นกามธรรมอย่างเดียว

จิต ๖ ดวงคือ วิญญานัญจายตนฌานจิต ๓  เนวสัญญานาสัญญายตนะฌานจิต ๓  เกิดได้ในธรรมารมณ์ที่เป็นมหัคคตะอย่างเดียว

จิต ๒๑  ดวงคือ  รูปาวจรจิต ๑๕ (เว้นอภิญญาจิต ๒)  อากาสานัญจายตนฌานจิต ๓  อากิญจัญญายตน
ฌานจิต ๓  เกิดได้ในธรรมารมณ์ที่เป็นบัญญัติอย่างเดียว

จิต ๘ ดวงคือ  โลกุตตรจิต ๘  เกิดได้ในธรรมารมณ์ที่เป็นนิพพานอย่างเดียว
จิต ๒๐  ดวง  คือ  อกุศลจิต ๑๒  มหากุศลญาณวิปปยุตตจิต ๔  มหากิริยาญาณวิปปยุตตจิต ๔  เกิดได้ในอารมณ์ ๖ ที่เป็นกามะ  มหัคคตะ  บัญญัติ  (เว้นโลกุตตรธรรม ๙)

จิต ๕  ดวง  คือมหากุศลญาณสัมปยุตตจิต ๔  กุศลอภิญญาจิต ๑  เกิดได้ในอารมณ์ทั้ง ๖ ที่เป็นกามะ  มหัคคตะ  โลกุตตระ  บัญญัติ (เว้นอรหัตตมรรค  อรหัตตผล)

จิต ๖  ดวง  คือ  มหากิริยาญาณสัมปยุตตจิต ๔  กิริยาอภิญญาจิต ๑   มโนทวาราวัชชนจิต ๑  เกิดได้ในอารมณ์ ทั้ง ๖ ที่เป็นกามะ  มหัคคตะ  โลกุตตระ  บัญญัติ  โดยไม่มีเหลือ,


ในอารัมมณสังคหะนี้  มีการสงเคราะห์จิต ๗ นัย  โดยประเภทแห่งเอกันตะ ๔  อเนกันตะ ๓  ดังที่กล่าวมาแล้ว  ด้วยประการฉะนี้
๖.
ก. จงแปลคาถาที่แสดงถึงอนุสนธิและปฏิญญา
ทฺวาสตฺตติวิธา วุตฺตา  

วตฺถุธมฺมา  สลกฺขณา
เตสํ  ทานิ  ยถาโยคํ

ปวกฺขามิ  สมุจฺจยํ.  
และให้นับจำนวนวัตถุธรรม ๗๒ มาให้เห็นโดยไม่ต้องยกเหตุผล     

ข. พระอนุรุทธาจารย์  แสดงการจำแนกวัตถุธรรม ๗๒ นั้น  ออกเป็นกี่หมวด ? คืออะไรบ้าง ?  ให้บอกความหมายของหมวดนั้น ๆ มาด้วย ?  


ตอบ
ก. คาถานี้แปลความว่า  วัตถุธรรม  คือ  ธรรมที่มีสภาพของตนโดยแท้ ๗๒ ประการนั้น  ข้าพเจ้าได้แสดงไปแล้ว  บัดนี้  จะแสดงสมุจจยสังคหะ  คือ  สังคหะที่รวบรวมธรรมต่าง ๆ ของวัตถุธรรม ๗๒ ประการนั้น  ตามที่จะเข้ากันได้.,  

และนับจำนวนวัตถุธรรม ๗๒ นั้นมีดังนี้  จิตทั้งหมดนับเป็น ๑  เจตสิก ๕๒  นิปผันนรูป ๑๘  นิพพาน ๑  รวมเป็น ๗๒  
ข. พระอนุรุทธาจารย์  แสดงการจำแนกวัตถุธรรม ๗๒ นั้น  ออกเป็น ๔ หมวด  คือ
๑. อกุศลสังคหะ  การแสดงสงเคราะห์ธรรมที่เป็นฝ่ายอกุศลโดยส่วนเดียว  หมวดหนึ่ง
๒. มิสสกสังคหะ  การแสดงสงเคราะห์ธรรมที่เป็นกุศล  อกุศล  อพยากตะ  ทั้ง ๓  ปนกันหมวดหนึ่ง
๓. โพธิปักขิยสังคหะ  การแสดงสงเคราะห์ธรรมที่เป็นฝ่ายมรรคญาณ  หมวดหนึ่ง
๔. สัพพสังคหะ  การแสดงสงเคราะห์จิต  เจตสิก  รูป  นิพพาน  ซึ่งเป็นวัตถุธรรมทั้งหมดรวมกันหมวดหนึ่ง
๗. ในอกุศลสังคหะมีธรรมอยู่กี่หมวด  คืออะไรบ้าง  และให้แปลพร้อมแสดงองค์ธรรมของบทดังต่อไปนี้

ก. กามสวะ
ข. ภโวฆะ
ค. ทิฏฐิโยคะ
 ฆ.อัตตวาทุปาทาน
ง. อวิชชานิวรณะ
ตอบ 
ในอกุศลสังคหะนั้นมีธรรมอยู่ ๙  หมวดคือ ๑ อาสวะ  ๒.โอฆะ  ๓. โยคะ  ๔.คันถะ  ๕.อุปาทาน ๖.นิวรณะ  
๗.อนุสัย  ๘.สังโยชน์  ๙.กิเลส

แปลและแสดงองค์ธรรมของบทต่อไปนี้

ก. กามสวะ ธรรมชาติที่เป็นเครื่องไหลอยู่ในกามคุณอารมณ์ องค์ธรรมได้แก่  โลภเจติก  ที่ในโลภมูลจิต ๘  
ข. ภโวฆะ  ธรรมชาติที่เป็นเครื่องทำให้สัตว์จมอยู่ในรูปภพ  อรูปภพ  หรือรูปฌาน  อรูปฌาน  องค์ธรรมได้แก่โลภเจตสิก  ที่ในทิฏฐิคตวิปปยุตตจิต ๔

ค. ทิฏฐิโยคะ  ธรรมชาติที่เป็นเครื่องประกอบสัตว์ให้ติดอยู่ในความเห็นผิด  องค์ธรรมได้แก่ทิฏฐิเจตสิก  
ที่ในทิฏฐิคตสัมปยุตตจิต ๔

ฆ. อัตตวาทุปาทาน  ธรรมชาติที่เป็นเครื่องยึดมั่นในรูปนาม  ขันธ์ ๕ ว่าเป็นตัวเป็นต้น  องค์ธรรมได้แก่
ทิฏฐิเจตสิก  ที่ในทิฏฐิคตสัมปยุตตจิต ๔

ง. อวิชชานิวรณะ  ธรรมชาติที่เป็นเครื่องกั้นความดีคือความหลง  ความโง่  ที่ไม่รู้ตามความเป็นจริง  องค์ธรรมได้แก่  โมหเจตสิก  ที่ในอกุศลจิต ๑๒
๘.
ก. ให้แปลคาถาที่แสดงองค์ธรรมในมิสสกสังคหะทั้ง ๗ หมวดมาดู ฯ

ข. จงแสดงถึงการนำมาของอาหารทั้ง ๔ โดยเฉพาะ ๆ ไม่ต้องยกหลักฐานบาลีขึ้นแสดง ?

ตอบ
ก. แปลคาถาที่แสดงองค์ธรรมในมิสสกสังคหะทั้ง ๗  หมวด  ดังนี้คือ


เหตุ

เมื่อว่าโดยองค์ธรรมปรมัตถ์แล้ว  มี ๖

ฌานังคะ 
เมื่อว่าโดยองค์ธรรมปรมัตถ์แล้ว  มี ๕

มัคคังคะ 
เมื่อว่าโดยองค์ธรรมปรมัตถ์แล้ว  มี ๙

อินทรีย์  
เมื่อว่าโดยองค์ธรรมปรมัตถ์แล้ว  มี ๑๖

พละ  

เมื่อว่าโดยองค์ธรรมปรมัตถ์แล้ว  มี  ๙

อธิบดี  

เมื่อว่าโดยองค์ธรรมปรมัตถ์แล้ว  มี ๔

อาหาร  

เมื่อว่าโดยองค์ธรรมปรมัตถ์แล้ว  มี  ๔ เหมือนกัน

นักศึกษาทั้งหลาย  พึงทราบการแสดงมิสสกสังคหะ ที่มีกุศลเป็นต้นปะปนกันโดยมี ๗ หมวดดังนี้

ข. การนำมาของอาหารทั้ง ๔ โดยเฉพาะ ๆ นั้น มีดังนี้คือ

๑. กพฬีการาหาร  นำมาซึ่งอาหารชสุทธัฏฐกกลาป  ให้เกิดในสันดานของสัตว์ทั้งหลาย

๒. ผัสสาหาร   นำมาซึ่งเวทนา  คือการเสวยอารมณ์เป็นสุขบ้าง  เป็นทุกข์บ้าง เฉย ๆ บ้าง

๓. มโนสัญเจตนาหาร  นำมาซึ่งปฏิสนธิวิญญาณ  คือการเกิดเป็นมนุษย์  เทวดา  พรหม  อบายสัตว์  
และปวัตติวิญญาณ   คือ การเห็น  การได้ยินเป็นต้น

๔. วิญญาณาหาร  นำมาซึ่งเจตสิกและกัมมชรูป 
๙ .
ก. คำว่า ฌาน หมายความว่าอย่างใด ? และธรรมที่เป็นปฏิปักษ์ต่อ องค์ฌานนั้นคืออะไร ? ให้แสดงโดยเฉพาะ  ๆ
ข. จงแสดงความหมาย  พร้อมองค์ธรรม  ของอินทรีย์ต่อไปนี้

๑. อนัญญาตัญญัสสามิตินทรีย์
๒. อัญญินทรีย์

๓.อัญญาตาวินทรีย์
ตอบ 
ก. คำว่า ฌาน  หมายความว่า  การเข้าไปเพ่งอารมณ์มีกสิณ  เป็นต้น  หรือเผาธรรมที่เป็นปฏิปักษ์ต่อกัน  ฉะนั้นจึงชื่อว่า ฌาน
ธรรมที่เป็นปฏิปักษ์ต่อองค์ฌาน  นั้นคือ

ถีนมิทธนิวรณ์  เป็นปฏิปักษ์กับ วิตก

วิจิกิจฉานิวรณ์  เป็นปฏิปักษ์กับวิจาร

พยาปาทนิวรณ์  เป็นปฏิปักษ์กับปีติ

กามฉันทนิวรณ์  เป็นปฏิปักษ์กับเอกัคคตา

อุทธัจจกุกกุกจนิวรณ์  และโทมนัสเวทนา  เป็นปฏิปักษ์กับโสมนัสเวทนา และอุเบกขาเวทนา

ปีติ  และโสมนัสเวทนา  เป็นปฏิปักษ์กับโทมนัสเวทนา
ข. แสดงความหมายพร้อมองค์ธรรม  ของ

๑. อนัญญาตัญญัสสามิตินทรีย์  ธรรมชาติที่เป็นผู้ปกครองในการรู้แจ้งอริยสัจจ์ ๔ ที่ตนไม่เคยรู้  องค์ธรรมได้แก่  ปัญญาเจตสิก  ที่ในโสดาปัตติมรรคจิต ๑

๒. อัญญินทรีย์  ธรรมชาติที่เป็นผู้ปกครองในการรู้แจ้งอริยสัจจ์ ๔  ที่ตนเคยรู้  องค์ธรรมได้แก่  ปัญญาเจตสิกที่ในมรรคจิตเบื้องบน  ๓ และผลจิตเบื้องต่ำ  ๓

๓. อัญญาตาวินทรีย์  ธรรมชาติที่เป็นผู้ปกครองในการรู้แจ้งอริยสัจจ์ ๔  สิ้นสุดแล้ว  องค์ธรรมได้แก่  ปัญญาเจตสิกที่ใน  อรหัตตผลจิต ๑
๑๐. จงตอบคำถามดังต่อไปนี้

ก. สัพพจิตตสาธารณเจตสิก ๗ เป็นขันธ์อะไรได้บ้าง ?

ข. หทยวัตถุเป็นอายตนะอะไร ?

ค. อเหตุกกิริยาจิต ๓ เป็นธาตุอะไรได้บ้าง ?

ง. รูป ๒๘ นิพพาน เป็น สัจจะอะไรได้บ้าง ?

จ. องค์ธรรมของ ธัมมารมณ์  ธัมมายตนะ  ธัมมธาตุ เหมือนกันหรือต่างกันอย่างไร ?
ตอบ
ก. สัพพจิตตสาธารณเจตสิก ๗ เป็นเวทนาขันธ์  สัญญาขันธ์  สังขารขันธ์

ข. หทยวัตถุ  เป็น ธัมมายตนะ

ค. อเหตุกกิริยาจิต ๓  เป็น มโนธาตุ  มโนวิญญาธาตุ

ง. รูป ๒๘ เป็น ทุกขสัจจะ  นิพพาน  เป็น นิโรธสัจจะ

จ. องค์ธรรมของธัมมายตนะ กับ ธัมมธาตุนั้น  เหมือนกัน ได้แก่เจตสิก ๕๒  สุขุมรูป ๑๖ นิพพาน

ส่วนองค์ธรรมของธัมมารมณ์นั้น ได้แก่ จิต ๘๙ เจตสิก ๕๒ ปสาทรูป ๕ สุขุมรูป ๑๖  นิพพาน บัญญัติ
***************
ฝ่ายวางแผนและวิชาการ  อภิธรรมโชติกะวิทยาลัย
มหาวิทยาลัยมหาจุฬาลงกรณราชวิทยาลัย
